text: Llibre 16: "La Hormiguita colorá y otros versos"
  El llibre és un conjunt de poemes dirigits als xiquets d'edats primerenques. Està pensat perquè els siguen llegits o recitats quan ells encara no saben llegir, i perquè els puguen llegir autònomament quan ja sàpiguen fer-lo.
  Els versos són senzills, musicals i clars. Alguns provoquen la identificació amb els personatges, altres la complicitat, la diversió o la tendresa.
  Acostar la poesia als xiquets menuts és portar-los de la mà a la bellesa, a la cultura, a la socialització. Entre les seues múltiples utilitats està afavorir l'adquisició i el domini del llenguatge, facilitar una pronunciació correcta, i introduir en el món de les paraules amb les seues lleis i estructures. A més de proporcionar calma, seguretat i goig, i d'estimular els vincles afectius entre la persona que llig i el xiquet que escolta.
  Els pares, iaios i mestres trobaran en aquests poemes un aliat i una ajuda, que oferirà estones tranquil·les, encontres plens de sensibilitat i una aportació literària que incidirà en la formació lingüística dels xiquets. Per als xicotets fullejar aquest llibre poètic serà un plaer: entreteniment en veure els dibuixos, repetició dels poemes coneguts, acompanyament amb ritmes o moviments...
  El fet de que les il·lustracions hagen sigut realitzades per xiquets de 4 i 5 anys, també resulta molt atractiu per als xicotets i suposa una invitació a les seues futures produccions.